Regler og veiledning

En utfyllende og grundig veiledning til hjelp ved utfylling av søknaden finnes på Lotteri- og stiftelsestilsynets hjemmesider. <https://lottstift.no/nb/tilskuddsordninger/om-momskompensasjon-generell-ordning/regler-og-veiledning/> Vi har i tillegg valgt å oppsummere noen av hovedmomentene man må tenke på under. Henvisning til forskriften i parentes.

**Driftskostnader (§ 7 første ledd)**

Disse leser man rett av årsregnskapet. Obs ikke ta med finansposter.

**Kostnader som faller utenfor den frivillige og ikke fortjenestebaserte virksomheten (§ 6.1 ledd og § 3.3 ledd)**

Har menigheten kostnader som er utenfor ordinær menighetsvirksomhet?

Med begrepet «utenfor den frivillige delen» siktes det til aktiviteter som faller utenfor målgruppen for ordningen eller er av privat karakter. Målgruppen er definert på siden [om generell ordning](https://lottstift.no/nb/tilskuddsordninger/om-momskompensasjon-generell-ordning/).

Eksempler:

* Egenandeler turer (trekker ut det som er ført som inntekt)

Nærmere beskrivelse: <https://lottstift.no/nb/tilskuddsordninger/utenfor-den-frivillige-delen-veiledning/>

**Kostnadsførte ny-, på- og ombyggingskostnader for bygg anlegg og annen fast eiendom (§ 6.1.a og § 3.3)**

Har man et bygg? Hvis ja, så skal alle kostnader knyttet til oppgradering av bygget trekkes ut. Følger man standard kontoplan er dette kostnader man finner på en 66xx konto.

Man trenger ikke trekke ut vedlikeholdskostnader til bygg, jf skille mellom påkostning og vedlikehold.

<https://lottstift.no/nb/tilskuddsordninger/ny-pa-og-ombyggingskostnader-veiledning-2/>

**Avskriving på aktiverte kostnader på bygg, anlegg og annen fast eiendom (§ 6.1 c))**

Har man et bygg? Er dette aktivert, står i balansen? Hvis ja, så skal man trekke ut avskrivinger knyttet til bygget. Merk man skal ikke trekke ut andre avskrivinger som for eksempel på inventar og utstyr.

**Drifts- og vedlikeholdskostnader som gjelder bygg, anlegg og annen fast eiendom for utleie (§ 6.1 d)**

Har menigheten/organisasjonen leieinntekter? Hvis ja så *skal* det trekkes ut direkte og indirekte kostnader.

Indirekte kostnader er blant annet strøm, kommunale avgifter, renhold, vedlikeholdskostnader etc.

Dette punktet glemmes ofte. Det gjelder om man har fast utleiedel eller fremleie av møtelokaler mm.

Fradraget kan beregnes på flere måter, for eksempel på bakgrunn av størrelsen på det utleide arealet, antall utleiedager eller inntekter. Det viktigste er å finne et estimat som reflekterer de faktiske forholdene på en god måte.

Dersom dere har helt sporadisk utleie til enkeltarrangement, kan dere se bort i fra dette fradraget. Med sporadisk menes et par ganger i året til en lav sum.

<https://lottstift.no/nb/tilskuddsordninger/drifts-og-vedlikeholdskostnader-pa-utleid-eiendom-veiledning-4/>

## Fradragsposter kun for dem som har mer enn 5 millioner i driftskostnader

**Kontantoverføringer, personalkostnader og øvrige kostnader i utlandet (§ 7.2 a)**

Har dere vært på reise? Trekk ut alle kostnader som er forbrukt i utlandet.

Noen eksempler

* Flyreise fra Oslo til Amsterdam: Skal trekkes ut
* Parkering og tog til Gardermoen, skal ikke trekkes ut
* Facebook, google ++ skal ikke trekkes ut. Brukt til arbeid i Norge
* Lønnskostnader til ansatte som bor i utlandet skal trekkes ut
* Kontantoverføring til utlandet til for eksempel samarbeidspartner skal trekkes ut

<https://lottstift.no/nb/tilskuddsordninger/kostnader-i-utlandet-veiledning-7/>

**Totale driftskostnader knyttet til den mva-pliktige delen av virksomheten (§ 7.2 b)**

Hensikten med denne fradragsposten er at ordningen ikke skal kompensere for driftskostnader som inngår i den mva-pliktige delen av virksomheten og at man den måten får dobbelt kompensasjon. En vanlig feil er at søkere glemmer å ta med tilhørende lønn og kontorkostnader. Med totale driftskostnader menes at alle kostnader knyttet til den avgiftspliktige delen av virksomheten, skal trekkes fra. Det vil si at det ikke bare er kostnadene som er avgiftsbelagt som skal trekkes ut, men også alle andre kostnader knyttet til det avgiftspliktige området som lønn, avskrivninger, varer og tjenester, andel husleie, andel felleskostnader osv.

Har man ført mva. på en avdeling kan man bruke totale kostnader på denne avdelingen.

Beregning man kan gjøre ellers:

* Direkte kostnader: kostnader med mvakode
* Indirekte kostnader: (Salgsinntekter avg.pliktig/total omsetning) \* (totale kostnader fratrukket kostnader trukket ut tidligere)

**Overføringer til andre organisasjoner og overføringer mellom ledd i samme organisasjon (§ 7.2 c)**

Formålet med fradragsposten er å hindre dobbeltkompensasjon, samt sikre at kompensasjonen dekker kostnader som frivillige organisasjoner har til merverdiavgift ved kjøp av varer og tjenester.

Eksempler på slike overføringer kan være:

* Overføring til Hovedkontoret
* Overføring til andre menigheter og organisasjoner i Norge som er registrert i Frivillighetsregisteret/kan søke på samme ordning.